CELEX: 62021TN0102
Language: ro
Date: 2021-02-18 00:00:00
Title: Cauza T-102/21: Acțiune introdusă la 18 februarie 2021 – Bastion Holding și alții/Comisia

10.5.2021   
            
            
               RO
            
            
               Jurnalul Oficial al Uniunii Europene
            
            
               C 182/58
            
         
      Acțiune introdusă la 18 februarie 2021 – Bastion Holding și alții/Comisia
      (Cauza T-102/21)
      (2021/C 182/78)
      Limba de procedură: engleza
      
         Părțile
      
      
         Reclamanți: Bastion Holding BV (Amsterdam, Țările de Jos) și alți 35 de reclamanți (reprezentanți: B. Braeken și X.Y.G. Versteeg, avocați)
      
         Pârâtă: Comisia Europeană
      
         Concluziile
      
      Reclamanții solicită Tribunalului:
      
                  —
               
               
                  cu titlu principal, anularea deciziei atacate C(2020) 8286 final din 20 noiembrie 2020 privind modificarea schemei SA.57712 – COVID-19: schema de granturi directe pentru suportarea costurilor fixe ale întreprinderilor mici și mijlocii afectate de pandemia COVID-19 (SA.59535 (2020/N)), în ceea ce privește atât (a) distincția dintre IMM-uri și alte întreprinderi, cât și (b) cuantumul maxim de 90 000 de euro;
               
            
                  —
               
               
                  cu titlu subsidiar, anularea deciziei atacate, în ceea ce privește atât (a) distincția dintre IMM-uri și alte întreprinderi, cât și (b) cuantumul maxim de 90 000 de euro;
               
            
                  —
               
               
                  tot cu titlu subsidiar, anularea în tot a deciziei atacate;
               
            
                  —
               
               
                  în plus, obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanții invocă două motive.
      
                  1.
               
               
                  Primul motiv se întemeiază pe faptul că Comisia nu a inițiat procedura oficială de investigare atunci când a decis în mod greșit că măsura de ajutor de stat atacată nu ridică îndoieli cu privire la compatibilitatea sa cu piața internă.
               
            
                  2.
               
               
                  Al doilea motiv se întemeiază pe neregularități procedurale ale Comisiei întrucât decizia atacată este insuficient motivată.